  Майя Бывальцева Удмуртиысь Владислав Лекомцев суй-пыдзыя сӧсыр спортсменъёслэн куасэн бызьылонъя Дуннелэн кубокез понна вожвылъяськонлэн куинетӥ люкетаз спринт амалэн бызьылонын зарни медаль утӥз. Со сярысь ивортэмын Калыккуспо Паралимпи комитетлэн сайтаз. Ӵошатсконъёс та нуналъёсы Финляндиысь Вуокаттиын ортчо. Спринтын быдэс пьедесталэз нейтральной куншет улын пыриськись Россиысь спортсменъёс басьтӥзы. Кыкетӥ но куинетӥ луизы Рушан Миннегулов но Александр Проньков. Тодэ вайытом, 6-тӥ тулыспалэ нимаз бызьылонъёсын Лекомцев бронза медаль утӥз. Нош биатлонъя ӵошатсконъёслы йылпумъянъёсъя, улосчимы Дуннелэсь кубоксэ утӥз. Тегъёс: Спорт Удмуртия ВладиславЛекомцев Паралимпиада куас  